Tuis by gdssmit.com – Tuisblad van prof. Gerrit Smit
Indien jy enige opmerkings of vrae het, kontak my gerus:
------------- Tuisblad van prof. Gerrit Smit. Deur die klassieke verlede sien ons die roemryke toekoms van die kerk. -----------
Vanuit die Kerk
"Julle is die lig van die wêreld. 'n Stad wat bo-op 'n berg lê kan nie weggesteek word nie." - Matt. 5:14
deur die Teologie
"Julle sal my getuies wees in Jerusalem sowel as in Judéa en Samaría en tot aan die uiterste van die aarde." - Hand. 1:8.
na die wêreld.
"Want so lief het God die wêreld gehad dat Hy sy eniggebore Seun gegee het sodat elkeen wat in Hom glo, nie verlore mag gaan nie maar die ewige lewe kan hê - Joh. 3:16
"Jy kan nie God as Vader hê, as jy nie die kerk as moeder wil hê nie"
Cyprianus (200-258 n.C.)
Posted on December 25, 2020 by Prof. Gerrit
Kersboodskap op AP Kerk se Facebook blad – 25 Desember 2020
Posted in Die kerk Kersfees
Tagged Christus Dawid gds smit Gerrit Smit Kersfees Messias
Erediens in afsondering op Pinkstersondag 31 Mei 2020
Posted on May 31, 2020 by Prof. Gerrit
Erediens in afsondering 24 Mei 2020 uit Ester 5
Posted on May 23, 2020 by Prof. Gerrit
Die grendelstaat en onderrig van kinders in die kerk
Posted on May 20, 2020 by Prof. Gerrit
Erediens in afsondering 17 Mei 2020
Posted on May 17, 2020 by Prof. Gerrit
Erediens 10 Mei 2020
Posted on May 9, 2020 by Prof. Gerrit
Die Bybel sê wie nie werk nie, moet nie eet nie.
Wat as ek wil werk, maar die regering sê ek mag nie?
Die belang van die konteks en subteks in Bybelverklaring
Posted on April 14, 2020 by Prof. Gerrit
Paasfees 2020 – Van die krip na die kruis
Posted on April 9, 2020 by Prof. Gerrit
Boodskappe van hoop oor COVID-19 inperkings
Posted on April 7, 2020 by Prof. Gerrit
Ek het onder vlak 5 van die COVID-19 inperkings elke dag 'n oordenking aangebied, met die doel om te bemoedig in die tyd van inperking. Luister gerus daarna. Dit is hier gelaai.
Eksklusief: Bekendstelling van "The Riot and the dance: Water"
Posted on March 2, 2020 by Prof. Gerrit
Die Afrikaanse Protestantse Akademie bied met trots aan:
Hierdie dokumentêr is vervaardig deur dr. Gordon Wilson en bied 'n Christelike perspektief op BBC Earth se evolusionistiese dokumentêre reeks oor die aarde.
Die AP Akademie het die regte gekoop om die film in Suid-Afrika te vertoon. Die glansgeleentheid vind plaas op 15 April 2020. Die film word aangebied in hoë definisie by die Rockwood Teater in Pretoria.
Kom duik saam met dr. Gordon Wilson in GOD se vloeibare wêreld, in hoë definisie en stereo. Die dokumentêr vat ons deur die waters van die aarde, alles geskep deur een Skepper-Kunstenaar.
Die dokumentêr bied 'n antwoord vir mense wat dink dat die aarde deur 'n groot knal ontstaan het.
Kaartjies is beperk, so spring gou.
Bespreek u kaartjies deur Quicket
of besoek die webwerf https://riotandthedancewater.mailchimpsites.com/ vir meer inligting.
AP Akademie: The Riot and the Dance Water
Bybelse modelle van verset – 27 Januarie 2020
Posted on February 5, 2020 by Prof. Gerrit
Hieronder is die eerste deel van die teologiese konferensie gehou op 27 Januarie 2020 met die tema: Die Christen en verskillende modelle van verset.
Iemand vir wie ek omgee het betrokke geraak by 'n kultus of sekte…
Posted on November 4, 2019 by Prof. Gerrit
Ek kry vanoggend die volgende vraag van iemand wat moedeloos is omdat iemand vir wie hulle baie omgee betrokke geraak het by 'n sektegroep en nou alle waarhede van die Bybel bevraagteken. Wat moet ons in so 'n geval doen?
In die eerste plek moet ons 'n dwaalleer of sekte beskou as 'n standpunt wat in stryd is met die Bybel. Ons sal dus onsself moet ingrawe in die Bybelse antwoorde op die sake waarin die sekte dwaal om 'n behoorlike en aanvaarbare antwoord reg te hê.
Maar dit is ook belangrik om te besef dat 'n mens iemand wat by 'n sekte betrokke is baie moeilik oortuig van die dwaalleer: sektes is geneig om hulle volgelinge se kennis oor 'n onderwerp so te indoktrineer en bestaande waarhede so af te breek, dat die volgelinge mettertyd begin glo dat net hulle reg is. En wanneer hulle teenkanting kry, is dit presies wat hulle verwag want, so glo hulle, "dit is die duiwel wat probeer om hierdie 'waarheid' met leuens te vul". Een van die klassieke kenmerke van 'n sekte is die werkswyse waarin bestaande kennis gewysig moet word, bv. Christelike feesdae word beskou as heidens, of Christelike simbole word as verdag beskou, of Christelike gebruike word bevraagteken, Bybeltekste of -vertalings word verdag gemaak, 'n persoon beskou homself as die primêre stigter of leier van die groep, en hou daarvan om na homself te verwys as die "stigter", of "profeet" of "eerste".
Prakties is daar 'n paar dinge wat ons moet en nie moet doen nie:
Moenie toelaat dat die persone wat by die sekte betrokke is, met jou redeneer oor Bybelse waarhede nie. Neem die Skrif as enigste norm en bewys jou standpunt uit die Skrif.
Behou kontak sover moontlik. Dit bly 'n mens se ouers/kinders/familie, en al is hulle op 'n dwaalspoor is die reaksie wat hulle verwag, dié van verwerping. Indien hulle verwerp word, versterk dit hulle idee dat hulle die waarheid beet het, want die wêreld is nou teen hulle.
Probeer om nie oor kerklike sake te redeneer nie.
Indien die gesprek wel oor kerklike sake handel, stel die waarheid van die Bybel op 'n kalm manier en moenie uitgelok word om kwaad te word nie. Mense wat betrokke is by sektes hou daarvan om ander uit te lok om hulle humeur te verloor.
Wees op hoogte van die feite. Maak bv. seker waarom jy glo wat jy glo.
Gebruik die gesprekke as 'n geleentheid om te bevraagteken wat hy/sy glo. Vra bv. logiese vrae, soos: as julle 'n probleem het met die datum van hierdie fees, en julle dit nie verstaan nie, dink julle die kerk deur die eeue heen was so onkundig? Is dit nie dalk julle wat nie verstaan nie? As Christus alleen die weg en die waarheid is, maak dit saak as die fees op hierdie of daardie manier gevier word? Hoekom? Hoekom nie?
Feitlik alle sektegroepe het een-of-ander messias buiten Christus. Probeer om te bepaal wie dit is, en wys op die feit dat alleen Christus die weg is.
Baie mense sluit by sektes aan omdat hulle teleurgestel is in die kerk. Sektes trek mense deur hulle omgee en warmte, maar versmoor mense se gesonde verstand met valse gerustheid en twyfel oor die dinge wat hulle tot dusver as waarheid aanvaar het. Die enigste manier om met dwaalleer te werk is om konsekwent die waarheid voor te hou en te glo dat die Gees met die verstand en die hart werk.
Hou aan om vir hulle te bid. Die gebed van 'n regverdige het groot krag.
Om te vergewe – ook horisontaal
Posted on April 12, 2019 by Prof. Gerrit
Hoe dikwels hoor 'n mens nie iemand sê: "ek sal so iemand vergewe, maar wat hy/sy aan my gedoen het, sal ek nooit vergeet nie"? En dit is inderdaad so dat wanneer dit by die onreg kom, het meeste van ons 'n geheue soos 'n olifant. Dink net hoe God die dinge wat die mense doen met goeie rede teen hulle behoort te hou. Dink net hoe God ten spyte van ons tekortkominge en nie as gevolg daarvan nie, na ons lewe kyk. "As ons ons sondes bely, Hy is getrou en regverdig om ons die sondes te vergewe en ons van alle ongeregtigheid te reinig" – 1 Joh. 1:9.
Oorsaak van die sonde
Hoekom is die wêreld so vol sonde? Toe die Here die aarde gemaak het, was alles dan só goed en mooi (Gén. 1:31)? Ja, ook die skepping van die mens was goed en mooi. Die boosheid van die mens kom dus nie uit die skepping nie, maar moet op 'n ander plek gesoek word. Ons hoef nie te wonder waar al die onreg op die aarde vandaan kom nie. Dit kom uit die mens, ja, uit sy hart. Jakobus leer: Moenie dwaal nie (Jak. 1:16) – sonde kom uit jou hart en as dit vertroetel word, mond dit uit in dade. Die mens het deur sy eie sonde die rein skepping kom besoedel. Die Skrif leer ons in 1 Johannes 1:8-10 dat daar vir ons 'n uitkomkans is – bely die onreg! Wanneer ons ons sonde bely, is Hy getrou en regverdig om dit te vergewe, leer vers 8.
Sondevergifnis kan egter nie van een kant af kom nie. As God jou vergewe, hoeveel te meer behoort ons nie mede-sondaars (mede-mense) te vergewe nie? Hoeveel twis en liefdeloosheid kan daar nie tussen families wees nie? Gaan maak reg, terwyl jy nog tyd het. Hoeveel ongelukkigheid veroorsaak ons nie deur te vinnig te reageer op Facebook nie? Dink bietjie daaroor. Hoeveel moeilikheid het ons nie al veroorsaak deur 'n whatsapp boodskap nie? Dink voor jy praat impliseer ook: dink voor jy tik en "send" druk. Wat gesê is, is gesê. Jy sal dit nooit weer kan "ont"sê nie.
Die mens moet waak daarteen om die genade van die Here te wil toe-eien en die vergifnis te wil omhels, sonder om die vergifnis horisontaal uit te deel na die medemens. Soos Christus vergeef het, moet julle ook vergeef. As jy dit regkry om te vergewe, het jy die bewys van God se genade in jou lewe (Heidelbergse Kategismus, Sondag 51, vraag 126). God gee sy genade aan die sondaarmens wat sy lewe aan God verskuldig is. Dit gee jou die krag om vanuit die genade te kan leef in vergifnis.
Posted on March 30, 2019 by Prof. Gerrit
Een van die mees bekende Christelike werke van alle tye, naamlik John Bunyan se "The Pilgrim's Progress" (geskryf in 1678) kom hierdie Paasfees na die groot skerm. Dit is 'n animasie-film wat geskik is vir oud en jonk. Die werk handel oor die gelowige se stryd hier op aarde as pelgrim oppad na die hemelhuis. Dit is nie alleen een van die eerste verhale in Engels geskryf nie, maar is ook die eerste Christelike verhaal wat geskryf is uit 'n Protestantse oogpunt en na die stryd om die nou pad te volg, kyk.
Die verhaal vertel van Christian (die naam sê sommer al reeds wie die persoon is) wat reis van sy huis af na 'n ver land. Christian wil homself verlos van die juk van sy sonde. Langs die pad ontmoet hy verskillende karakters (onder andere moraliteit) wat hom probeer wys maak dat die weg na verlossing langs een van hierdie idees loop. Uiteindelik leer Christian dat die enigste weg na die beloofde land is deur die geloof.
Kyk gerus die lokprent hieronder.
Posted in Eksegese
die afgelope tyd het verskeie van die lesers van hierdie blad gevra of ek nie van my preke onder die "Preke"-skakel wil plaas wat as hulpmiddel kan dien in voorbereiding nie? Continue reading →
Nuwe tendense en moontlikhede in die studie van die grondteks van die Nuwe Testament
Posted on March 10, 2017 by Prof. Gerrit
Tydens 'n Simposium aan die einde van Januarie ter viering van die Reformasie 500 in 2017, het ek 'n referaat gelewer oor nuwe tendense en moontlikhede in die studie van die grondteks van die Nuwe Testament. In die referaat word oorsigtelik gekyk na verskillende tekstradisies van die Nuwe-Testamentiese Tekskritiek.
Gister was internasionale Septuagint-dag. Die ontstaan van die Griekse vertaling van die Ou Testament, bekend as die Septuagint (LXX), moet verstaan word teen die agtergrond van die 3de eeu voor Christus en die gebeure in Aleksandrië, Egipte. Hoewel Hebreeus steeds deur die Jode in Palestina gepraat was, was Grieks reeds vir etlike dekades die spreektaal van die Jode in Aleksandrië, wat in Egipte gevestig het as gevolg van die diaspora (verstrooiing) onder die Assiriese ballingskap. Continue reading →
Die tema was: Daar is meer! Tydens die geleentheid was daar verskillende sprekers wat 'n oorsig gegee het oor die teologie van gemeenskap in die Skrif, die belydenisskrifte en die geskiedenis. Continue reading →
Wat is advent? Afgelei van die woord wat "koms" beteken, herdenk gelowiges die koms van die Seun van God na die aarde om versoening te bewerk deur sy kruisdood en opstanding. Continue reading →
Is die toekoms van die kerk in die hande van heidene?
Posted on October 12, 2016 by Prof. Gerrit
Reeds in 1932 het George P. Hedley verwys na die sogenaamde "fundamentalisme" wat die knie moet buig voor, wat hy genoem het, die "liberale Christendom".
Volgens Hedley was daar sedert die begin van die negentiende eeu 'n tendens, dat vir elke kop wat geskuif het van liberale teologie na ortodoksie, 'n honderd geskuif het van ortodoksie na liberale teologie. Hy meen (opgewonde) dat die kansels op daardie stadium vol predikante is wat nie dink of praat ooreenkomstig die belydenisse of die geloofsartikels van die stigters van die kerk nie. Hedley skryf die tendens toe aan gegradueerde Christene, wat grootgeword het in die kerk, maar in sekulêre universiteite gestudeer het, en so "geloofsvolwasse" geword het en gevolglik pynloos oorbeweeg het van 'n ortodokse Christendom na 'n "moderne" Christendom, wat hulle nie veel steur aan belydenisse en geloofsartikels nie. Continue reading →
Wat vir 'n vraag is dit? Almal ken tog die antwoord. Regtig? Word Calvinisme nie té dikwels gereduseer tot 5 punte nie? Iemand sou antwoord: dit kan alles teruggevoer word na Luther en die 95 stellinge aan die kerkdeur van Wittenberg (1517) en Johannes Calvyn het die Reformasie deurgevoer na elke terrein van die gelowige se lewe. En toe..? En nou is daar gereformeerde kerke. Dit lyk asof sommige lidmate die Reformasie hier sien ophou. Om gereformeerd te wees, beteken vir baie lidmate nie veel meer as die basiese kennis van die twee hooffigure van die Reformasie wat ek hier bo genoem het nie. Continue reading →